|  |  |
| --- | --- |
| thyreos3-YPEPTH**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ ΔΙΕΥΘΥΝΣΗ****Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ****ΣΤΕΡΕΑΣ ΕΛΛΑΔΑΣ****ΤΜΗΜΑΤΑ ΕΠΙΣΤΗΜΟΝΙΚΗΣ & ΠΑΙΔΑΓΩΓΙΚΗΣ** **ΚΑΘΟΔΗΓΗΣΗΣ Π. Ε. και Δ.Ε.** |     ΛΑΜΙΑ 3/4/2017 Αρ. Πρωτ.: Φ.15/2759 |
|  Ταχ. Δ/νση: Αρκαδίου 8 Λαμία 35131 Πληροφορίες: Ελένη Μπενιάτα, Κων/νος Αργυρόπουλος Τηλέφωνο: 22310 66151  Fax: 22310 66167  e-mail: mail@stellad.pde.sch.gr synedriothiva@gmail.com  | ΠΡΟΣ : ΠΙΝΑΚΑ ΑΠΟΔΕΚΤΩΝ |

|  |  |
| --- | --- |
| **ΘΕΜΑ:** | **«Ανακοίνωση – πρόσκληση στο Πανελλήνιο Συνέδριο Μουσειακής Αγωγής και Εκπαίδευσης »** |

Σας επισυνάπτουμε την ανακοίνωση – πρόσκληση για το Πανελλήνιο Συνέδριο Μουσειακής Αγωγής και Εκπαίδευσης με τίτλο:

**«Αξιοποιώντας τα μουσεία, τα τοπία μνήμης και τους γεώτοπους για την εκπαίδευση του πολίτη στον 21ο αιώνα».**

**Ο Περιφερειακός Διευθυντής**

 **Χρήστος Δημητρίου**

Εσωτερική διανομή:

Τμήμα Επιστημονικής & Παιδαγωγικής Καθοδήγησης ΠΕ

**ΠΙΝΑΚΑΣ ΑΠΟΔΕΚΤΩΝ**

|  |
| --- |
| 1. Σχολικές Μονάδες Α/θμιας και Β/θμιας Εκπ/σης Στερεάς Ελλάδας (μέσω των οικείων Δ/νσεων)2. Σχολικούς Συμβούλους Α/θμιας και Β/θμιας Εκπ/σης Στερεάς Ελλάδας3. Δ/ντές Α/θμιας και Β/θμιας Εκπ/σης Στερεάς Ελλάδας4. Υπεύθυνους Σχολ. Δραστηριοτήτων Α/θμιας και Β/θμιας Στερεάς Ελλάδας (μέσω των οικείων Δ/νσεων)5. ΚΕΔΔΥ Στερεάς Ελλάδας6. ΚΕΣΥΠ Στερεάς Ελλάδας (μέσω των οικείων Δ/νσεων)7. ΚΕΠΛΗΝΕΤ Στερεάς Ελλάδας (μέσω των οικείων Δ/νσεων)8. Σ.Σ.Ν. Στερεάς Ελλάδας (μέσω των οικείων Δ/νσεων) 9. Συλλόγους Εκπ/κών εκπαιδευτικών Α΄/θμιας & Β΄/θμιας Εκπαίδευσης Στερεάς Ελλάδας10. Περιφέρεια Στερεάς Ελλάδας 11. Περιφερειακές ενότητες Στερεάς Ελλάδας12. Δήμους Στερεάς Ελλάδας13. Εφορείες Αρχαιοτήτων Στερεάς Ελλάδας 14. Συλλόγους Γονέων & Κηδεμόνων (μέσω Συνομοσπονδίας)15. ΥΠΠΕΘ (Δ/νση Σπουδών ΠΕ & ΔΕ)16. ΙΕΠ (Δ.Σ.)17. Περιφερειακές Δ/νσεις Εκπ/σης της χώρας18. Δ/νσεις ΠΕ & ΔΕ της χώρας (μέσω ΠΔΕ)19. Σχολικές μονάδες ΠΕ & ΔΕ της χώρας (μέσω Δ/νσεων ΠΕ & ΔΕ )20. Πανελλήνια Ένωση Σχολικών Συμβούλων |

 **Πανελλήνιο Συνέδριο Μουσειακής Αγωγής και Εκπαίδευσης**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Στερεάς Ελλάδας, η Περιφέρεια Στερεάς Ελλάδας και το Ινστιτούτο Εκπαιδευτικής Πολιτικής σας προσκαλούν στο **τριήμερο Πανελλήνιο Συνέδριο Μουσειακής  Αγωγής  και Εκπαίδευσης**. Το συνέδριο θα πραγματοποιηθεί στη **Θήβα** (Συνεδριακό Κέντρο Δήμου Θηβαίων), **στις 12 έως 14 Μαΐου,** (Παρασκευή απόγευμα έως μεσημέρι Κυριακής), με αφορμή τα εγκαίνια του νέου Μουσείου Θηβών και θέμα:

**«Αξιοποιώντας τα μουσεία, τα τοπία μνήμης και τους γεώτοπους για την εκπαίδευση του πολίτη στον 21ο αιώνα»**

 Οι εργασίες του συνεδρίου περιλαμβάνουν δύο διακριτά μέρη:

* **Στο πρώτο** θα παρουσιαστούν εισηγήσεις προσκεκλημένων επιστημόνων, οι οποίες καλύπτουν τις θεματικές του συνεδρίου και οι οποίες θα ανακοινωθούν το αμέσως επόμενο διάστημα. Σε αυτό το κομμάτι εντάσσεται και η παρουσίαση των εκπαιδευτικών προγραμμάτων, μουσειοσκευών κλπ 4 ελληνικών μουσείων (*μουσείο Ακρόπολης, Βυζαντινό & Χριστιανικό μουσείο Αθηνών, Αρχαιολογικό μουσείο Θεσ/νίκης, μουσείο Φυσικής Ιστορίας Γουλανδρή*)
* **Στο δεύτερο** μέρος θα παρουσιαστούν 10 εκπαιδευτικά προγράμματα, τα οποία σχεδιάζονται αυτή την περίοδο από ομάδες εκπαιδευτικών Α΄/θμιας και Β΄/θμιας Εκπαίδευσης, (συμμετέχουν 200 εκπ/κοί), ειδικά για τις εργασίες του συνεδρίου σε βιωματικά εργαστήρια για 10 επιλεγμένα μουσεία/ τόπους μνήμης/ γεώτοπους της Στερεάς Ελλάδας με την καθοδήγηση εξειδικευμένων μουσειοπαιδαγωγών.

Παράλληλα με τις εργασίες του συνεδρίου, προγραμματίζονται:

* **έκθεση αναρτημένων εργασιών**, (POSTERS) σε ειδικά διαμορφωμένο χώρο του συνεδριακού κέντρου, στην οποία έχουν προσκληθεί όλα τα μουσεία / συλλογές/ περιβαλλοντικά κέντρα/ γεώτοποι / τεχνοχώροι της Στερεάς Ελλάδας με πληροφορίες για τα εκθέματα, τα εκπαιδευτικά προγράμματα& τις εκπαιδευτικές δραστηριότητες που διαθέτουν.
* **Δωρεάν επίσκεψη στο παρακείμενο μουσείο των Θηβών** για τους όλους τους εγγεγραμμένους συνέδρους κατά τη διάρκεια των 3ήμερων εργασιών του συνεδρίου.
* **Προβολή 2 ταινιών 3D** με θέματα: «*Μυκηναϊκό ανάκτορο*» και «*Μαντείο του Τροφωνίου*». Η προβολή θα πραγματοποιείται σε ειδικά διαμορφωμένη αίθουσα του συνεδριακού κέντρου, συγκεκριμένες ώρες και θα την παρακολουθήσουν όσοι/ες δηλώσουν εκ των προτέρων συμμετοχή, (Σε επόμενη ανακοίνωση θα ενημερωθείτε για τον τρόπο δήλωσης συμμετοχής).

Η **εγγραφή στο συνέδριο είναι δωρεάν για όλους τους συνέδρους**, ενώ καταβάλλεται προσπάθεια, μέσω των συλλόγων εκπαιδευτικών Α΄/θμιας και Β΄/θμιας Εκπαίδευσης να εξασφαλιστεί δωρεάν ή με συμβολικό αντίτιμο η μεταφορά των εκπαιδευτικών από τις έδρες των περιφερειακών ενοτήτων προς τον τόπο του συνεδρίου.

Αναλυτικά οι πληροφορίες για το συνέδριο είναι αναρτημένες στην ιστοσελίδα της Περιφερειακής Δ/νσης Εκπ/σης Στερεάς Ελλάδας <http://stellad.pde.sch.gr/new/> στο σύνδεσμο **«*Πανελλήνιο Συνέδριο Μουσειακής Αγωγής*»**